open-index/open-wikipedia-markdown huggingface dataset:
Γρηγόριος Γ. Υψηλάντης

Ο **Γρηγόριος Υψηλάντης** (1835 - 1886) ήταν Έλληνας Διπλωμάτης του 19ου αιώνα.

## Βιογραφικά στοιχεία

Γεννήθηκε στην Βιέννη στις 17 Σεπτεμβρίου 1835 και ήταν εγγονός του Ηγεμόνα της Μολδοβλαχίας Κωνσταντίνου Υψηλάντη και της Ελισάβετ Υψηλάντη. Ήταν γιός του Γρηγορίου και της Χαρίκλειας Σκαναβή, κόρης παλιάς Φαναριώτικης Οικογένειας, και ανηψιός των Φιλικών Αλεξάνδρου και Δημητρίου Υψηλάντη.

Το 1864 διορίστηκε από τον Βασιλιά της Ελλάδος Όθωνα Πρέσβης της Ελλάδος στην Αυλή της Αυστροουγγαρίας, μετά την παραίτηση του πεθερού του από τη θέση αυτή. Υπήρξε ο μοναδικός διπλωμάτης, ο οποίος παρέμεινε στη θέση του μετά την απόσυρση όλων των διπλωματικών σωμάτων λόγω ελλείψεως οικονομικών πόρων κατά την Κρίση του 1873.

Οι κάτοικοι του Ναυπλίου τον εξέλεξαν αυθόρμητα αντιπρόσωπό τους στις εκλογές του 1868, ενώ ο Δεληγιώργης το 1871 του πρόσφερε την θέση του Υπουργού των Εξωτερικών, την οποία εκείνος όμως αρνήθηκε. Η άρνησή του προκάλεσε εντύπωση στην βρετανική πρεσβεία καθώς φαίνεται ότι είχε διαβεβαιώσει τον βασιλιά Γεώργιο περί της αποδοχής αυτής.

Απεβίωσε στο Παρίσι στις 19 Φεβρουαρίου 1886.

## Οικογένεια
Στις 11/23 Νοεμβρίου 1862, στην ελληνική εκκλησία της Βιέννης, παντρεύτηκε την Βαρώνη Ελένη de Hodos und Kizdia (Βιέννη, 12 Μαρτίου 1845 - Βιέννη, 16 Οκτωβρίου 1893), κόρη του μεγαλοτραπεζίτη Βαρώνου Σίμωνος Σίνα και της Ιφιγένειας Σίνα, το γένος Γκίκα, με την οποία και απέκτησαν:
* Χαρίκλεια (Παρίσι, 8 Οκτωβρίου - Σίλλινγκσφυρστ, 22 Ιουνίου 1902), παντρεύτηκε στη Βιέννη στις 10 Ιανουαρίου 1882 τον Φίλιππο-Ερνέστο των Χόενλοε-Σίλλινγκσφυρστ, γιο του πρωθυπουργού της Βαυαρίας, Αυστρίας και Γερμανίας.
* Ιφιγένεια (Παρίσι 3 Ιουνίου 1869 - Μόναχο, 27 Ιανουαρίου 1943), παντρεύτηκε στη Βιέννη το 1888 τον Αλβέρτο κόμη φον Πάππενχαϊμ.
* Εμμανουήλ (Παρίσι 30 Απρλίου 1877 - Βιέννη 17 Δεκεμβρίου 1940), παντρεύτηκε στη Βιέννη στις 23 Φεβρουαρίου 1902 τη Σμαράγδα Θωμά Γαλάτη φον Γαλάτη και είχε τέκνα:
** Ελένη 1904-1957.
** Ενριέττα 1905-1951.
** Αλέξανδρος γενν. 1904.
** Γρηγόριος 1909-1975.
** Θωμάς 1909-1966.
* Θεόδωρος (Βιέννη 10 Νοεμβρίου 1881 - Αθήνα 14 Φεβρουαρίου 1943), νυμφεύτηκε την κόμισσα Μαρία Μιλτιάδη Λεβίδη.

## Πηγές
* 
* 

Κατηγορία:Έλληνες διπλωμάτες
Γρηγοριος Γ
Υ
Κυβέρνηση Δημήτριου Βάλβη 1886

Η **Κυβέρνηση Δημήτριου Βάλβη 1886** (Απρίλιος - Μάιος 1886) ήταν βραχύβια κυβέρνηση του Ελληνικού κράτους. Διαδέχτηκε την προηγούμενη Κυβέρνηση του Θεόδωρου Δηλιγιάννη, αφού αυτή κατέρρευσε μετά την παραίτηση του πρωθυπουργού και την  απώλεια της πλειοψηφίας των βουλευτών.  Ο αρχηγός της αντιπολίτευσης δε, Χαρίλαος Τρικούπης αρνήθηκε να αναλάβει την πρωθυπουργία  χωρίς την μεσολάβηση  εκλογών. 
Ο Βασιλιάς Γεώργιος Α' τότε, αρχικά ανέθεσε στον βουλευτή και πρώην υπουργό Εσωτερικών  Νικόλαο Παπαμιχαλόπουλο τον σχηματισμό κυβέρνησης. Αυτός δεχόμενος την εντολή αποτάνθηκε σε μερικούς βουλευτές της συμπολίτευσης, δεν κατάφερε όμως να τους ενώσει και να σχηματίσει υπουργικό συμβούλιο. 
Ο βασιλιάς Γεώργιος αποτάνθηκε αυτή την φορά στον επίτιμο πρόεδρο του Αρείου Πάγου Δημήτριο Βάλβη, ο οποίος σχημάτισε κυβέρνηση..
Η κυβέρνηση αυτή, είχε χαρακτήρα υπηρεσιακής κυβέρνησης, βοηθώντας με την ολιγοήμερη παραμονή της, να ξεκαθαριστεί το πολιτικό τοπίο, και να σχηματιστεί  έτσι, ικανή πλειοψηφία ώστε να προκύψει βιώσιμη κυβέρνηση. 

*«...Το «Αχρόουν» αυτό Υπουργείο έχει την ειδική εντολή να συγκαλέσει τη Βουλή, ώστε, με την έναρξη της νέας συνόδου να εκλέξει προεδρείο. Με την εκλογή του προεδρείου θα καταγράφονταν και οι δυνάμεις των κομμάτων, ώστε ν’ ανατεθεί η εντολή σχηματισμού Κυβέρνησης στο κόμμα που είχε την πλειοψηφία. Αξίζει να σημειωθεί ότι ο διορισμός της Κυβέρνησης Βάλβη ήταν μία από τις ελάχιστες βασιλικές ενέργειες, που ο σχηματισμός Υπηρεσιακής Κυβέρνησης δεν θα εξυπηρετούσε μόνο τους σκοπούς των Ανακτόρων, αλλά θα διευκόλυνε τη γνήσια λαϊκή έκφραση. ....» *

## Σύνθεση υπουργικού συμβουλίου

* *«Πρόεδρος του υπουργικού συμβουλίου»* (*«Πρωθυπουργός»*):  Δημήτριος Βάλβης
* *«Επί των Εξωτερικών υπουργός»*:  Επαμεινώνδας Λουριώτης
* *«Επί των Εσωτερικών υπουργός»*: Ηλίας Παπαηλιόπουλος
* *«Επί των Οικονομικών υπουργός»*: Ανδρέας Αυγερινός
* *«Επί των Στρατιωτικών υπουργός»*: αντιστράτηγος Βασίλειος Αν. Πετιμεζάς
* *«Επί της Δικαιοσύνης υπουργός»*: Δημήτριος Βάλβης
* *«Επί των Εκκλησιαστικών και της Δημοσίας εκπαιδεύσεως υπουργός»*: Μιλτιάδης Βενιζέλος
* *«Επί των Ναυτικών υπουργός»*: αντιπλοίαρχος Δημήτριος Μιαούλης

## Παραπομπές


1886 01
Κατηγορία:1886
1
Βενετική γλώσσα (σύγχρονη)

*Για την αρχαία βενετική γλώσσα, πατήστε [[Βενετική γλώσσα (αρχαία)|εδώ]].*

Η **Βενετική** (Ιταλ.: *veneto* ή *lingua veneta*, **Βενετ.**: *vèneto* ή *łéngoa vèneta*) είναι μια ρομανική γλώσσα που ομιλείται στην Περιφέρεια Βενετίας της Ιταλίας από περισσότερους από σχεδόν τέσσερα εκατομμύρια κατοίκους. Η διάλεκτος της Βενετικής που ομιλείται στην πόλη Βενετία ονομάζεται *Βενετσιάνικη* (Ιταλ.: *veneziano*, **Βεν.**: *venesian*).

thumb|right|250px|Μια πινακίδα στα Βενετικά που γράφει "Εδώ μιλάμε και Βενετικά".

Αν και από την ιταλική νομοθεσία αντιμετωπίζεται σαν ιταλική διάλεκτος (Ιταλ.: *dialetto*, **Βεν.**: *diałeto*), θεωρείται ότι έχει αρκετές διαφορές από την ιταλική γλώσσα και ταξινομείται ως ξεχωριστή γλώσσα (όπως τα ισπανικά και τα γαλλικά, που ναι μεν προήλθαν από τα λατινικά, αλλά καθεμιά θεωρείται διαφορετική γλώσσα). Τουναντίον, η Βενετική διαφέρει τόσο στη γραμματική και τη φωνητική όσο και στο λεξιλόγιο. Κατατάσσεται συνήθως στις Δυτικές Ρομανικές γλώσσες, έναν κλάδο της Ρομανικής στον οποίο δεν ανήκει η Ιταλική. Μερικοί συγγραφείς την συμπεριλαμβάνουν ανάμεσα  στις  Γαλλοϊταλικές γλώσσες, αλλά από τους περισσότερους συγγραφείς αντιμετωπίζεται ως ξεχωριστή γλώσσα. Τυπολογικά, η Βενετική έχει λίγα κοινά με τις Γαλλοϊταλικές γλώσσες της βορειοδυτικής Ιταλίας, αν και εμφανίζει κάποια συγγένεια με την γειτονική γλώσσα της Ίστριας.

Τα Βενετικά αναγνωρίζονται ως γλώσσα του Βένετο από το 2007 με το νόμο για "tutela e valorizzazione della lingua e della cultura veneta" (28/03/2007), αλλά δεν έχουν επίσημο σύστημα γραφής.

## Διάλεκτοι
Οι κύριες διάλεκτοι της βενετικής είναι τώρα:

* μεσαία/κεντρική βενετική (Πάντοβα, Βιτσέντσα, Ροβίγκο)
* ανατολική βενετική (Βενετία)
* δυτική βενετική (Βερόνα)
* μεσαία-βόρεια βενετική (Τρεβίζο)
* βόρεια βενετική (Μπελλούνο)

Άλλες διάλεκτοι της βενετικής ομιλούνται στην Αργεντινή, στη Βραζιλία (υπό το όνομα "Ταλιάν" σε Παρανά, Ρίο Γκράντε ντο Σουλ, Σάντα Καταρίνα), στην Ιστρία και στο Μεξικό (στον δήμο Τσιπίλο).

## Σχέση με τα ελληνικά
Βενετικές λέξεις που έχουν σχέση με τα ελληνικά είναι:

Από τα βενετικά προήλθαν και άλλες γνωστές λέξεις, όπως το *τσάο, το* *καζίνο*, το *λόττο* και η *καραντίνα*.

## Πηγές

* 
* 
* 
* 


## Παραπομπές

## Εξωτερικοί σύνδεσμοι

* 


Κατηγορία:Γλώσσες του Βένετου
Κατηγορία:Γλώσσες της Κροατίας
Κατηγορία:Γλώσσες του Μαυροβουνίου
Κατηγορία:Ευάλωτες γλώσσες
Κατηγορία:Ιταλοδυτικές γλώσσες
Κατηγορία:Επαπειλούμενες ρομανικές γλώσσες
Κατηγορία:Επαπειλούμενες γλώσσες της Ευρώπης
Κατηγορία:Ινδοευρωπαϊκές γλώσσες
Δακτύλιος G Κρόνου

260px|μικρογραφία|Τρεις φωτογραφίες σε διάστημα δέκα λεπτών της φωτεινής καμπύλης του δακτυλίου G του Κρόνου, με τον Αιγαίοντα να εμφανίζεται μέσα του.
300px|thumb|Ο δακτύλιος G.
Ο **δακτύλιος G του Κρόνου** είναι ένας πολύ λεπτός και αμυδρός δακτύλιος, περίπου στα μισά μεταξύ του δακτυλίου F και την έναρξη του δακτυλίου Ε, με το εσωτερικό του άκρο περίπου 15.000 χιλιόμετρα μέσα από την τροχιά του Μίμα. Περιέχει ένα σαφώς πιο φωτεινό τόξο κοντά στο άκρο του εσωτερικού του (παρόμοιο με τα τόξα των δακτυλίων του Ποσειδώνα), που έχει έκταση όσο περίπου το ένα έκτο της περιφέρειάς του, με επίκεντρο το δορυφόρο Αιγαίων, με διάμετρο περίπου μισό χιλιόμετρο, ο οποίος έχει 7:6 τροχιακή απήχηση με τον Μίμα. Το τόξο πιστεύεται ότι αποτελείται από παγωμένα σωματίδια μέχρι μερικά μέτρα σε διάμετρο το καθένα, και τον υπόλοιπο δακτύλιο G να αποτελείται από σκόνη που απελευθερώνονται από το εσωτερικό του τόξου. Η ακτίνα πλάτους του τόξου είναι περίπου 250 χλμ., σε σύγκριση με την ακτίνα πλάτους που είναι 9.000 χιλιόμετρα όλου του δακτυλίου G συνολικά. Το τόξο είναι πιθανών να περιέχει υλικό που αντιστοιχεί σε ένα παγωμένο μικρό δορυφόρο που έχει περίπου εκατό μέτρα διάμετρο. Η σκόνη που απελευθερώνεται από τον Αιγαίων και από άλλες πηγές εντός του τόξου που δημιουργούνται από μικρομετεωροϊδικές επιπτώσεις παρασύρονται έξω από το τόξο, λόγω της αλληλεπίδρασης με την μαγνητόσφαιρα του Κρόνου (της οποίας το πλάσμα είναι συντροχιακό με το μαγνητικό πεδίο του Κρόνου, το οποίο περιστρέφεται πολύ πιο γρήγορα από την τροχιακή κίνηση του δακτυλίου G). Αυτά τα μικροσκοπικά σωματίδια διαβρώνονται σταθερά από περαιτέρω επιπτώσεις και τα διάσπαρτα εμπόδια του πλάσματος. Κατά τη διάρκεια χιλιάδων χρόνων ο δακτύλιος χάνει σταδιακά μάζα, η οποία τροφοδοτείται με περαιτέρω επιπτώσεις στον Αιγαίων. 

Κατηγορία:Πλανητικοί δακτύλιοι
Μάχη στη Σπάρτωλο

Η **μάχη στη Σπάρτωλο** πραγματοποιήθηκε το 429 π.Χ. στο πλαίσιο του Πελοποννησιακού πολέμου στην Σπάρτωλο της Χαλκιδικής ανάμεσα στους Αθηναίους και την ένωση της Χαλκιδικής που περιελάμβανε τη Χαλκιδική, την Όλυνθο και τη Σπάρτωλο.

## Προοίμιο
Το 431 π.Χ. είχε ξεκινήσει ο Πελοποννησιακός πόλεμος ανάμεσα στους Αθηναίους και τους Σπαρτιάτες με την εισβολή των Πελοποννησίων με αρχηγό τον Αρχίδαμο στην Αττική. Όμως η εισβολή αυτή δεν είχε αντίκρυσμα καθώς οι Αθηναίοι κλείστηκαν στα Μακρά Τείχη και με το στόλο τους έκαναν επιδρομές στα λακωνικά εδάφη. Το δεύτερο χρόνο του πολέμου (430 π.Χ.) εισέβαλαν ξανά χωρίς αποτελέσματα κι αυτή τη φορά. Την επόμενη χρόνια, το 429 π.Χ. , ο λοιμός των Αθηνών αποδεκάτισε τον πληθυσμό της Αθήνας, ανάμεσα του και τον Περικλή.

## Η μάχη

Οι Αθηναίοι υπό τον Ξενοφώντα εξεστράτευσαν στη Θράκη για να επιτεθούν στη Σπάρτωλο. Εκεί ο αντιαθηναϊκός συνασπισμός ζήτησε τη βοήθεια της Ολύνθου. Τότε ήρθε ένας μεγάλος στρατός από την ένωση της Χαλκιδικής. Οι δύο δυνάμεις συναντήθηκαν όπου οι Αθηναίοι οπλίτες κατάφεραν να νικήσουν τους οπλίτες της ένωσης της Χαλκιδικής και εκείνοι αποχώρησαν στη Σπάρτωλο. Το ιππικό τους όμως κατάφερε να νικήσει το αθηναϊκό στρατό. Τότε ήρθαν ενισχύσεις για την ένωση της Χαλκιδικής από την Όλυνθο και όλες οι δυνάμεις επιτέθηκαν κατά των Αθηναίων. Οι Αθηναίοι τράπηκαν σε φυγή και είχαν 430 νεκρούς.

## Πηγές

* Θουκυδίδης, *[[Ιστορία του Πελοποννησιακού Πολέμου]]*

Κατηγορία:Μάχες αθηναϊκού στρατού
Κατηγορία:Μάχες κλασικής εποχής
Κατηγορία:Μάχες του Πελοποννησιακού Πολέμου
429 π.Χ.
Κωνσταντίνος Γεωργίου

Ο υποναύαρχος **Κωνσταντίνος Γεωργίου** ήταν Έλληνας στρατιωτικός της Αργεντινής.
## Βιογραφικά στοιχεία
Γεννήθηκε στην Τήνο το 1828 και αποδήμησε το έτος 1847 σε ηλικία δεκαεννέα χρονών. Κατατάχτηκε ως απλό ναύτης και ανδραγάθησε σε διάφορες περιστάσεις. Πήρε συνεχώς προαγωγή μέχρι τον βαθμό του υποναύαρχου. Εγκαταστάθηκε και παντρεύτηκε στο Μπουένος Άυρες. Ο γιος του έγινε επίσης υποπλοίαρχος στο ίδιο πολεμικό ναυτικό. 

## Πηγές
* 

Κατηγορία:Έλληνες αξιωματικοί του Πολεμικού Ναυτικού
Γιώργος Μπατατούδης

Ο **Γιώργος Μπατατούδης** είναι Έλληνας πολιτικός μηχανικός και επιχειρηματίας.

Υπήρξε ιδιοκτήτης της τεχνικής εταιρείας ΕΡΓΑΣ ΑΤΕ, της εταιρείας δορυφορικών επικοινωνιών Intersat, του τηλεοπτικού σταθμού Seven X, του ιστορικού Ακροπόλ Παλάς στην Αθήνα, το οποίο το 1999 πωλήθηκε στο υπουργείο Πολιτισμού επί υπουργίας Ευάγγελου Βενιζέλου, πρόεδρος και μεγαλομέτοχος (1997-2004) της ΠΑΕ ΠΑΟΚ (επί των ημερών του ο ΠΑΟΚ κατέκτησε το Κύπελλο Ελλάδας το 2001 και το 2003).

Στις 24 Μαρτίου 2009 καταδικάστηκε πρωτόδικα σε 10 χρόνια φυλάκισης χωρίς αναστολή για το αδίκημα της υπεξαίρεσης 2,5 δισεκατομμυρίων δραχμών από την εταιρεία Ιnteractive και, θεωρούμενος ως φυγόδικος, δεν είχε από τότε το δικαίωμα να επισκεφτεί την Ελλάδα, καθώς, αν το έπραττε, θα συλλαμβανόταν άμεσα. Στις 8 Ιουνίου 2010 συνελήφθη από τις αστυνομικές αρχές της Λιβύης, μετά από διεθνές ένταλμα σύλληψης, που εξέδωσαν σε βάρος του οι δικαστικές αρχές της Θεσσαλονίκης, αλλά τελικά αθωώθηκε από το Εφετείο, και πλέον είναι ελεύθερος και δεν αντιμετωπίζει καμία κατηγορία.

Κάποιοι αναφέρονται στον Μπατατούδη με το ψευδώνυμο *Μπάτμαν*, λόγω του επωνύμου του αλλά και επειδή ως πρόεδρος του ΠΑΟΚ συνήθιζε να φοράει ένα χαρακτηριστικό μαύρο δερμάτινο παλτό, που έφτανε ως τους αστραγάλους.

## Παραπομπές


Κατηγορία:Έλληνες επιχειρηματίες
Κατηγορία:Έλληνες ξενοδόχοι
Κατηγορία:Έλληνες πρόεδροι αθλητικών συλλόγων
Κατηγορία:Πρόεδροι ΠΑΕ ΠΑΟΚ
Ηλίας Ησαΐας

Ο **Ηλίας Ησαΐας** ήταν Έλληνας ευεργέτης.
## Βιογραφικά στοιχεία
Γεννήθηκε στις Σπέτσες. Απεβίωσε στο Ταϊγάνιο της Ρωσίας τον Ιανουάριο του 1888. Κληροδότησε γενναίο χρηματικό ποσό για την ίδρυση γηροκομείου στην ιδιαίτερη πατρίδα του.

## Πηγές
* 

Κατηγορία:Έλληνες ευεργέτες
Καφέ Λουβρ

Το **Καφέ Λουβρ** (Café Louvre), ένα από τα πιο διάσημα φιλολογικά καφενεία της Πράγας, βρίσκεται στη Νέα Πόλη (Nove Mesto) της τσεχικής πρωτεύουσας στον αριθμό 22 της λεωφόρου Νάροντνι (Narodni trida) με κατεύθυνση προς την προκυμαία του ποταμού Μολδάβα.

Ανεβαίνοντας τις σκάλες του μεγάρου, με τη μεταλλική αρ-νουβό κουπαστή τους, βρίσκεται κανείς στον πρώτο όροφο, όπου στεγάζεται το ιστορικό Καφέ Λουβρ.

## Ιστορία του Καφέ Λουβρ
Το Καφέ Λουβρ χρονολογείται από την εποχή που η Πράγα και ολόκληρη η Βοημία αποτελούσε ενσωματωμένο τμήμα της Αυστρο-ουγγρικής Αυτοκρατορίας. Ιδρύθηκε το 1902 και ήταν τόπος συνάντησης της κοινωνικής, πολιτικής και λογοτεχνικής αριστοκρατίας της Πράγας. Το 1948, όταν επικράτησε το κομμουνιστικό καθεστώς στην Πράγα, το Καφέ Λουβρ έκλεισε ως εκλεκτικιστικό σύμβολο της κοινωνικής μπουρζουαζίας.

## Διάσημοι θαμώνες
Στο Καφέ Λουβρ σύχναζε η κοινωνία της ελίτ της Πράγας, όπου συζητούνταν φιλοσοφία, πολιτική και λογοτεχνία. Εδώ είχε συγκροτηθεί ένας φιλοσοφικός κύκλος, όπου συγκεντρώνονταν οπαδοί του πολύ δημοφιλούς στην Πράγα Γερμανού φιλοσόφου Φραντς Μπρετάνο (Franz Bretano, 1838 - 1917), αρκετοί μαθητές του οποίου, όπως π.χ. ο Ελβετός φιλόσοφος Άντον Μάρτι (Anton Marty, 1847 - 1914), ήταν καθηγητές του Πανεπιστημίου της Πράγας. Ο Φραντς Κάφκα, όπως και ο φίλος και βιογράφος του Μαξ Μπροντ, ήταν τακτικοί θαμώνες στο Καφέ Λουβρ. Όπως σημειώνει ο Άγγλος βιογράφος του Κάφκα Nicholas Murray, "ο Κάφκα άκουσε εκεί τις διαλέξεις του Μάρτυ και ήταν τακτικός θαμώνας στα συμπόσια του Louvre. Η φιλοσοφία του Μπρετάνο με την έμφασή της στην ηθική, βασιζόμενη πάνω σε αυστηρή αυτοανάλυση, θα πρέπει να ασκούσε σαφώς έλξη στον Κάφκα". Το 1925, οι αδελφοί Κάρελ και Γιόσεφ Τσάπεκ, διάσημοι Τσέχοι θεατρικοί συγγραφείς, ίδρυσαν στο Καφέ Λουβρ το τσέχικο "Pen Club". Αλλά και ο Άλμπερτ Αϊνστάιν σύχναζε στο Καφέ Λουβρ, κατά τη διάρκεια της παραμονής του στην Πράγα στα 1911 - 1912.

## Πηγές
* Harald Salfellner: "Franz Kafka and Prague", Vitalis Publishers, Praha, 2010.
* Nicholas Murray: "Κάφκα", Εκδόσεις "ΙΝΔΙΚΤΟΣ" (ελληνική έκδοση), Αθήνα, 2005.

Κατηγορία:Καφέ
Κατηγορία:Χώροι εστίασης στην Τσεχία
Κατηγορία:Πράγα
Αρχείο κειμένου

Ένα **αρχείο κειμένου** (αγγλ.: text file) είναι αρχείο που αποτελείται από κείμενο διατεταγμένο σε γραμμές.

Αποτελεί έναν από τους πιο συνηθισμένους τύπους αρχείων. Για αυτόν το λόγο υπάρχουν εγκατεστημένα προγράμματα για να ανοίγουν αυτού του είδους τα αρχεία:
* στα Windows υπάρχει το Σημειωματάριο (Notepad) ή το Wordpad, με το τελευταίο να είναι πιο εξελιγμένο από το πρώτο.
* στο Mac OS X και στα λειτουργικά τύπου Unix υπάρχουν διάφοροι διορθωτές κειμένου: vim, nano, gedit, Kate, κλπ.

Επίσης στις παραπάνω πλατφόρμες μπορεί να χρησιμοποιηθεί το LibreOffice Writer.

Μια κοινή κατάληξη των ονομάτων των αρχείων κειμένου είναι .txt, που προκύπτει από τον αγγλικό όρο «text file», που σημαίνει αρχείο κειμένου. Η τελεία που προηγείται της κατάληξης δηλώνει το τέλος του ονόματος του αρχείου που δίνουμε εμείς και την αρχή της επέκτασης δηλαδή του είδους του αρχείου (filetype).

## Δυνατότητες
Στην περίπτωση που υποστηρίζεται μορφοποίηση, ο χρήστης μπορεί να χρησιμοποιήσει έντονη γραφή (bold) και πλάγια γράμματα (italics), να αλλάξει τη γραμματοσειρά και να αυξήσει ή να μειώσει το μέγεθος των γραμμάτων.

Για παράδειγμα, οι δυνατότητες του Wordpad των Windows φαίνονται στην παρακάτω εικόνα:
thumb|center|upright=4.0|alt=|Δυνατότητες Επεξεργαστή Απλού Κειμένου (Wordpad)

## Δείτε επίσης
* Απλό κείμενο

## Παραπομπές


Κατηγορία:Δεδομένα υπολογιστή
Ουντρινίλιο

**Untrinilium** είναι το προσωρινό όνομα που έχει δοθεί από την IUPAC για το υποθετικό χημικό στοιχείο με ατομικό αριθμό 130. Αυτό το στοιχείο της 8ης περιόδου του περιοδικού πίνακα ανήκει στη σειρά των υπερακτινίδων και θα αποτελέσει μέρος των στοιχείων του τομέα g. 

Κατηγορία:Χημικά στοιχεία
Παγκόσμιο πρωτάθλημα ράγκμπι νέων ανδρών

Το **Παγκόσμιο πρωτάθλημα ράγκμπι νέων ανδρών ** (IRB Junior World Championship) είναι διεθνής διοργάνωση του ράγκμπι γιούνιον που οργανώνεται υπό την αιγίδα της παγκόσμιας ομοσπονδίας του αθλήματος, την Παγκόσμια Ομοσπονδία Ράγκμπι (International Rugby Board ή IRB). Διεξάγεται κάθε χρόνο με τη συμμετοχή 12 ανδρικών ομάδων με παίκτες ηλικίας κάτω των 20 ετών. Η διοργάνωση διεξήχθη για πρώτη φορά τον Ιούνιο του 2008 στην Ουαλία και αντικατέστησε τα παγκόσμια πρωταθλήματα για παίκτες κάτω των 19 και κάτω των 21 ετών.

Ταυτόχρονα, ξεκίνησε από την IRB και ένα πρωτάθλημα δεύτερου επιπέδου, με την επωνυμία Παγκόσμιο Τρόπαιο Ράγκμπι Νέων και με τη συμμετοχή 8 ομάδων. Η πρώτη τέτοια διοργάνωση έλαβε χώρα στη Χιλή τον Απρίλιο του 2008. 
Στη διοργάνωση του 2010 συμμετείχαν 12 και όχι 16 ομάδες, καθώς μειώθηκε ο αριθμός τους για οικονομικούς λόγους.

## Αποτελέσματα

## Παραπομπές


## Εξωτερικοί σύνδεσμοι
* IRB TOSHIBA Junior World Championship – από τον ιστότοπο της IRB 

Κατηγορία:Ράγκμπι γιούνιον
Γιάννης Πουτέτσης

Ο **Γιάννης Πουτέτσης** ήταν Έλληνας επαναστάτης που δραστηριοποιήθηκε στην περιοχή της Ηπείρου στις αρχές του εικοστού αιώνα. Γεννήθηκε στη Στεγοπολη της Βορείου Ηπείρου και σκοτώθηκε σε μάχη με τον οθωμανικό στρατό κοντά στην Τσούκα Δελβίνου στις 26 Σεπτεμβρίου του 1912.

## Δράση
Συμμετείχε από το 1906 στις ένοπλες ομάδες της Ηπειρωτικής Εταιρείας όντας αρχηγός ένοπλου αντάρτικου σώματος και τον Οκτώβριο του 1908 στη Δραγουμή έγινε οπλαρχηγός, χρησιμοποιώντας το πολεμικό ψευδώνυμο *Καπετάν Βοριάς*. Χρησιμοποιώντας ως βάση το μοναστήρι της Αγ.Παρασκευής στα Πράμαντα διεξήγαγε αρκετές μάχες τόσο με τα τουρκικά στρατεύματα όσο και με αντίστοιχες αλβανικές και ρουμανοβλάχικες αντάρτικες ομάδες.

Στη πλούσια δράση του,η οποία τον ανέδειξε ως έναν από τους ικανότερους οπλαρχηγούς της Α' Διευθύνσεως (Ιωαννίνων) της Ηπειρωτικής Εταιρείας, συγκαταλέγονται η εξόντωση της ρουμανοβλάχικης ομάδας των Σκουμπραίων Μποτάσηδων το φθινόπωρο του 1906 στο χάνι της Ντουραχάνης καθώς και οι μάχες με αλβανικές αντάρτικες ομάδες και τον οθωμανικό στρατό την περίοδο Αυγούστου-Σεπτεμβρίου του 1912 στην περιοχή της Βορείας Ηπείρου. Σε μία από αυτές τις συμπλοκές,στην Τσούκα Δελβίνου,την 26η Σεπτεμβρίου του 1912 σκοτώθηκε, λίγες μόλις μέρες πριν την κήρυξη του Α' Βαλκανικού Πόλεμου.

## Πηγές
**Ιωάννη Ν.Νικολαΐδη:Τα Γιάννινα του Μεσοπολέμου,τόμος Α',σελ 25 (Ιωάννινα 1992)*
**Λάμπρου Μάλαμα:Πώς απελευθερώθηκε η Ήπειρος και η Μακεδονία το 1912-13,σελ 17*
**M.V.Sakellariou:Epirus,4000 years of Greek history and civilization,Εκδοτική Αθηνών,σελ 361 (1997)*
*Δήμος Ευρυμενών

Κατηγορία:Έλληνες επαναστάτες
Σχέδιο

μικρογραφία|Αρχιτεκτονικό σχέδιο

**Σχέδιο** ονομάζεται η απεικόνιση ενός πράγματος ή μιας κατασκευής με γραφική ύλη σε χαρτί. Με την εμφάνιση των υπολογιστών και των γραφικών δυνατοτήτων τους η έννοια έχει επεκταθεί, ώστε να περιλαμβάνει και ηλεκτρονικές μορφές, οι οποίες αν εκτυπωθούν αποδίδουν ένα σχέδιο. Το σχέδιο μπορεί να είναι απλό και καθημερινό ή να χρησιμοποιείται σε επιστήμες μηχανικών και στις καλές τέχνες. Ανάλογα με τη φύση και τον σκοπό του, το σχέδιο υπακούει σε κατάλληλους κανόνες, ώστε οτιδήποτε να σχεδιάζεται να αντιστοιχεί σε μια συγκεκριμένη λεπτομέρεια.

## Είδη

### Ως προς τα όργανα σχεδίασης
Τα είδη του σχεδίου ως προς τα όργανα σχεδίασης είναι:
* ελεύθερο σχέδιο: αποτελεί σχέδιο που γίνεται με ελεύθερο χέρι αποτυπώνοντας πραγματικά αντικείμενα ή αλλιώς, όπως ονομάζεται, τη νεκρή φύση σε μια κόλλα χαρτί υπό σωστές αναλογικές διαστάσεις και κλίμακα χωρίς πληθώρα οργάνων, παρά μονο με την χρήση βελόνας, κατάλληλων μολυβιών και ειδικής γόμας κάρβουνου, εμφανίζεται συνήθως στις καλές τέχνες.
* γραμμικό σχέδιο: σχέδιο για τη δημιουργία του οποίου χρησιμοποιούνται όργανα, όπως χάρακας, ο διαβήτης και τα πενάκια.

### Ως προς τα στάδια σχεδίασης
Τα είδη του σχεδίου ως προς τα στάδια σχεδίασης είναι:

* σκαρίφημα: οποιοδήποτε είδος σχεδίου στο οποίο οι κανόνες σχεδίασης δεν έχουν τηρηθεί αυστηρά και αποτελεί συνήθως προσχέδιο
* προσχέδιο: σχέδιο το οποίο γίνεται με στόχο τη βελτίωση ενός άλλου σχεδίου
* τελικό σχέδιο: το σχέδιο που επιλέγεται για υλοποίηση, το αποτέλεσμα της σχεδίασης.

### Σχέδια μηχανικών
Μερικά είδη του σχεδίου ως προς την ιδιότητα του μηχανικού είναι:
* Αρχιτεκτονικό σχέδιο
* Δομικό σχέδιο
* Τοπογραφικό σχέδιο
* Μηχανολογικό σχέδιο
* Ηλεκτρολογικό σχέδιο
* Χάρτης
## Παραπομπές

Κατηγορία:Καλλιτεχνικές τεχνικές
Ιωάννης Τσόντζας

Ο **Ιωάννης** ή **Νά(ν)νος Τσόντζας** (Κοζάνη ; - Ψαρά 1824) ήταν οπλαρχηγός της Ελληνικής επανάστασης του 1821 από την Κοζάνη.

## Βιογραφικά στοιχεία
Ο Νάννος Τσόντζας γεννήθηκε στα τέλη του 19ου αιώνα στην Κοζάνη. Υπήρξε κλέφτης στα προεπαναστατικά χρόνια στην περιοχή του Ολύμπου. Πήρε μέρος στην επανάσταση του 1821 στην περιοχή του Βερμίου και του Ολύμπου έως το 1822. Μετά την καταστροφή της Νάουσας επέστρεψε στη Δυτική Μακεδονία όπου στρατολόγησε πλήθος εθελοντών για τον αγώνα. Στις αρχές του 1824 επικεφαλής 1.200 Μακεδόνων  μετέβη στα Ψαρά, ύστερα από πρόσκληση των Ψαριανών που αδυνατούσαν να πολεμήσουν στην στεριά, προκειμένου να αναλάβει τη φρουρά του νησιού έναντι της επικείμενης απειλής του από τους Οθωμανούς. Έτσι με υπαρχηγούς τους οπλαρχηγούς Ιωάννη Τουρούντζια και Κότα, καθώς και με την τοπική φρουρά των Ψαριανών και άλλων παροίκων που είχαν προσφύγει στο νησί, αντιστάθηκαν στην Τουρκική επιδρομή. Σύμφωνα με την παράδοση ο Τσόντζας στο συμβούλιο, που έκαναν οι Ψαριανοί πριν την καταστροφή, εξέφρασε τον φόβο των Μακεδόνων ότι οι Ψαριανοί θα μπουν στα καράβια τους και θα τους εγκαταλείψουν. Οι Ψαριανοί για να τον πείσουν αποφάσισαν να αφαιρέσουν τα πηδάλια από τα πλοία ώστε να τα αχρηστεύσουν και να πολεμήσουν μέχρι εσχάτων στην στεριά, κάτι που αποδείχθηκε μοιραίο για την έκβαση της πολιορκίας των Ψαρών και οδήγησε στην Καταστροφή. Ο Τσόντζας έπεσε μαχόμενος στη νησίδα Δασκαλιό δυτικά των Ψαρών αρνούμενος την παράδοση στους Τούρκους , Aρκετoί Μακεδόνες και Ψαριανοί είχαν ταμπουρωθεί  στο Παλιόκαστρο , το οποίο ανατίναξε ο Αντώνης Βρατσάνος έπειτα από απόφαση της Βουλής των Ψαρών βάζοντας φωτιά στις πυριτιδαποθήκες μαζί με τον Αρχιφύλακα Σιδέρη. Στην πυρκαγιά που ακολούθησε κάηκαν ζωντανοί οι περισσότεροι Μακεδόνες του Τσόντζα μαζί με αρκετούς Ψαριανούς και 4.000 Τούρκους. Η θυσία των Μακεδόνων στην καταστροφή των Ψαρών, παρά την φήμη ότι ο Κότας πρόδωσε το σημείο της απόβασης, έχει μείνει βαθιά χαραγμένη στην μνήμη τον Ψαριανών. Και η ευγνωμοσύνη τους θα είναι αιώνια. Η αυτοθυσία των Ψαριανών και των Μακεδόνων του Τσόντζα δεν απέτρεψε την καταστροφή των Ψαρών, ενέπνευσε όμως τον εθνικό ποιητή Διονύσιο Σολωμό να γράψει για τη δόξα των λαμπρών παλικαριών, την "*Ολόμαυρη ράχη*":

Το όνομά του έχει δοθεί σε κεντρική οδό της Κοζάνης παρά την Πλατεία Νίκης.

## Παραπομπές


## Αναφορές
* Λαογραφικός, πολιτιστικός σύλλογος: ''Η Κοζιάνη'', Ιωάννης Σακελλίωνος
* ''Η Παρέμβαση'', Πνευματική επιθεώρηση της Κοζάνης, Μια βραδιά στον Ηλιάτορα της πόλεως Κατερίνης και ένα απόγευμα εντός της, Β. Π. Καραγιάννης
* Η συμβολή των Δυτικομακεδόνων στην επανάσταση του Γένους - Πορεία προς την ανεξαρτησία - Για τη γιορτή της 25ης Μαρτίου, Βασίλειος Αποστόλου
* Η αλήθεια που κρύβουν επιμελώς, Ελληνική επανάσταση

Κατηγορία:Οπλαρχηγοί του 1821
Κατηγορία:Κλέφτες
503 Έβελυν

Η **Έβελυν (Evelyn)** είναι μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,08. Ανακαλύφθηκε το 1903 από τον Αμερικανό αστρονόμο Ρέιμοντ Σμιθ Ντούγκαν, που παρατηρούσε από τη Χαϊδελβέργη, και πήρε το όνομά του από τη μητέρα του αστρονόμου, την Evelyn Smith Dugan.

## Φυσικά χαρακτηριστικά
Η μέση διάμετρος της `Εβελυν εκτιμάται σε 81,7 χιλιόμετρα (από δεδομένα του IRAS). Ο φασματικός τύπος της είναι **XC** (ανθρακούχος), ενώ το άλβεδό της είναι 0,0585 (από δεδομένα του IRAS). Η `Εβελυν περιστρέφεται γύρω από τον εαυτό της μία φορά κάθε 38,7 ώρες, μία πολύ αργή περιστροφή για αστεροειδή.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Εβελυν
Τόπος

**Τόπος** στην τοπολογία αποκαλείται κάθε ανοικτό και συνεκτικό υποσύνολο του \mathbb{R}^{\nu}. Με άλλα λόγια, σε ένα χώρο με πλήθος διαστάσεων ίσο με ν, αν ένα μέρος αυτού του χώρου είναι μονοκόμματος και δεν συμπεριλάβουμε υπόψιν τη νοητή ή πραγματική επιφάνεια που το περιβάλλει, αυτός είναι ένας *τόπος*. Αν συμπεριλάβουμε υπόψιν και όλην την επιφάνεια, τότε ονομάζεται *κλειστός τόπος*.

Πληροφορίες για την έννοια του τόπου στη γεωγραφία εδώ.

## Δείτε επίσης

*γεωμετρικός τόπος

Κατηγορία:Τοπολογία
Γιουτζίν Γκαλέκοβιτς

Ο **Γιουτζίν Γκαλέκοβιτς** (αγγλικά: *Eugene Galekovic*, 12 Ιουνίου 1981) είναι παλαίμαχος διεθνής Αυστραλός ποδοσφαιριστής που αγωνιζόταν στη θέση του τερματοφύλακα. Πέρασε το μεγαλύτερο διάστημα της καριέρας του στην Αντελάιντ Γιουνάιτεντ της οποίας διετέλεσε και αρχηγός. Παράλληλα υπήρξε μέλος της Εθνικής Αυστραλίας που κατέκτησε το 2015 το Ασιατικό Κύπελλο Εθνών, ενώ συμμετείχε στις αποστολές για τα Μουντιάλ του 2010 και 2014.

## Καριέρα
Αποκτήθηκε το 1999 από τη Melbourne Knights (ομάδα που υποστήριζε από μικρός), απορρίπτοντας πρόταση από τη Σάουθ Μέλμπουρν, ωστόσο πραγματοποίησε τις πρώτες του επαγγελματικές συμμετοχές στην Ίστερν Πράιντ (2000/01). Ακολούθησε η Σάουθ Μέλμπουρν (2002/04), ενώ είχε ένα σύντομο πέρασμα από την Πορτογαλία και συγκεκριμένα τις Μπέιρα Μαρ και FC Μάρκο πριν επαναπατριστεί το 2005 για λογαριασμό της Μέλμπουρν Βίκτορι. Από το 2007 ως το 2017 αγωνίστηκε στην Αντελάιντ Γιουνάιτεντ, όπου από την δεύτερη χρονιά του και μετά έχει καταφέρει να καθιερωθεί ως βασική επιλογή κάτω από τα δοκάρια. Ήταν ένα από τα βασικά στελέχη που οδήγησαν το 2008 την ομάδα της Αδελαΐδας στον τελικό του Τσάμπιονς Λιγκ Ασίας. Επιπλέον πανηγύρισε την κατάκτηση ενός κυπέλλου (2014) και ενός πρωταθλήματος Αυστραλίας (2016) . Το 2019, μετά από μια διετία με τη φανέλα της Μέλμπουρν Σίτι ανακοίνωσε την απόσυρσή του από την ενεργό δράση.

Ο Γκαλέκοβιτς συμμετείχε στην ομάδα της Αυστραλίας που έλαβε μέρος στους Ολυμπιακούς Αγώνες του 2004, ενώ πραγματοποίησε το ντεμπούτο του με την Εθνική Ανδρών στις 28 Ιανουαρίου του 2009, σε αναμέτρηση με την Ινδονησία στο πλαίσιο της προκριματικής φάσης του Ασιατικού Κυπέλλου. Συνολικά μετράει 8 συμμετοχές με το αντιπροσωπευτικό συγκρότημα της Αυστραλίας. Τον Ιούνιο του 2010, λίγες μόνο μέρες πριν από την έναρξη του Μουντιάλ, αντικατέστησε στην αποστολή της Εθνικής Αυστραλίας τον Μπραντ Τζόουνς, καθώς ο γκολκίπερ της Μίντλεσμπρο αναγκάστηκε να αποχωρήσει από την αποστολή λόγω σοβαρού οικογενειακού προβλήματος. Τον Ιούνιο του 2014, συμπεριλήφθηκε από τον ομοσπονδιακό προπονητή, Άγγελο Ποστέκογλου στην αποστολή της Εθνικής Αυστραλίας για το Μουντιάλ του 2014.

## Παραπομπές


## Πηγές

* Προφίλ ποδοσφαιριστή στην επίσημη ιστοσελίδα της Αντελάιντ Γιουνάιτεντ
* Goalkeeper Galekovic joins Socceroos

Κατηγορία:Αυστραλοί ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές ΣΚ Μπέιρα Μαρ
Κατηγορία:Ποδοσφαιριστές ΦΚ Μάρκο
Κατηγορία:Ποδοσφαιριστές Αντελάιντ Γιουνάιτεντ
Κατηγορία:Ποδοσφαιριστές Σάουθ Μέλμπουρν ΦΚ
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Μέλμπουρν Βίκτορι ΦΚ
Κατηγορία:Παίκτες νικητές Ασιατικού Κυπέλλου Εθνών Ποδοσφαίρου
Κατηγορία:Ποδοσφαιριστές Ασιατικού Κυπέλλου Εθνών 2015
Κατηγορία:Αυστραλοί κροατικής καταγωγής
Battlestar Galactica (2004)

Το **Battlestar Galactica**, συχνά απλώς **BSG**, είναι μια σειρά επιστημονικής φαντασίας που δημιουργήθηκε από τον David Eick και τον Ronald D. Moore το 2003, βασιζόμενη στην παλαιότερη εκδοχή (1978) του Glen A. Larson. Η σειρά έκανε την πρώτη της προβολή τον Δεκέμβριο του 2003 στο Αμερικανικό κανάλι SciFi (πλέον Syfy) και διήρκεσε για 4 κύκλους, μέχρι τις 20 Μαρτίου 2009. Στη σειρά έπαιζε ο βραβευμένος με Emmy Award και προτεινόμενος για Academy Award (Όσκαρ) Edward James Olmos, και η προτεινόμενη για Academy Award Mary McDonnell. Η σειρά πήρε πολλά βραβεία, μεταξύ άλλων αυτό του Προγράμματος της Χρονιάς (Television Critics Association) και το βραβείο Peaboy Award. Επίσης, η σειρά προτάθηκε για το βραβείο Emmy Award.

Η ιστορία του **Battlestar Galactica** ξεκινάει σε ένα απόμακρο μέρος του Γαλαξία μας, όπου ένας ανθρώπινος πολιτισμός ζει σε διάφορους πλανήτες γνωστούς ως οι Δώδεκα Αποικίες. Στο παρελθόν, οι Αποικίες είχαν δημιουργήσει ρομπότ με τεχνητή νοημοσύνη, τους Κύλωνες. Εκμεταλλευόμενοι τη θέση και τις αδυναμίες του ανθρώπου ο εκκεντρικός επιστήμονας Γκάιους Μπόλταρ, εν αγνοία του, βοηθά τους Κύλωνες να εγκαταστήσουν έναν ιό ο οποίος τους επιτρέπει να εξαπολύσουν μία αιφνίδια επίθεση κατά των Δώδεκα Αποικιών, καταστρέφοντας τους πλανήτες και σκοτώνοντας τα 50 δισεκατομμύρια ανθρώπους που ζούσαν σε αυτούς. Μόνο 50.000 άτομα καταφέρνουν να ξεφύγουν, και βρίσκουν καταφύγιο στα λιγοστά διαστημόπλοια που κατάφεραν να απομακρυνθούν από τις Δώδεκα Αποικίες πριν καταστραφούν. Από ολόκληρο τον Αποικιακό Στόλο, με τουλάχιστον 120 πολεμικά αστρόπλοια, μόνο τα πολεμικά αστρόπλοια *Battlestar Galactica* και *Battlestar Pegasus* σώζονται. Το *Battlestar Pegasus *εμφανίζεται πιο αργά στη σειρά. Υπό την ηγεσία του πλέον Ναυάρχου (προηγουμένως Πλοιάρχου) Γουίλιαμ "Μπιλ" Αντάμα, το Battlestar Galactica και το πλήρωμά του αναλαμβάνουν να οδηγήσουν τον μικρό στόλο προσφύγων, που πλέον συμπεριλαμβάνει όλα τα Αποικιακά πλοία - κυρίως επιβατικά - που κατάφεραν να ξεφύγουν,  σε έναν μυθικό πλανήτη με το όνομα Γη, που εμφανίζεται στα θρησκευτικά κείμενα των Δώδεκα Αποικιών ως τη 13η αποικία η οποία αποσχίστηκε από τις άλλες 12 . Μάλιστα, η Ήρα εμφανίζεται ως κύριος πρόγονος ολόκληρης της σημερινής ανθρωπότητας.

Η σειρά ήταν μεγάλη επιτυχία για το κανάλι Syfy και αποδείχθηκε ιδιαίτερα δημοφιλής στην Ευρώπη, την Αυστραλία και τις ΗΠΑ. Ως αποτέλεσμα, η τηλεοπτική σειρά *[[Caprica]]*, που λαμβάνει χώρα 60 χρόνια πριν την Πτώση των Δώδεκα Αποικιών όταν δημιουργήθηκαν οι Κύλωνες, σε μία περίοδο που η τεχνολογικές εξελίξεις των Δώδεκα Αποικιών ξεπερνούσαν κατά πολύ τις σημερινές και οι Αποικίες ήταν ακόμα ανεξάρτητα μεταξύ τους κράτη, άρχισε να προβάλλεται το 2010.

Κατηγορία:Αμερικανικές τηλεοπτικές σειρές
Κατηγορία:Τηλεοπτικές σειρές του Syfy
502 Ζιγκούνε

Ο **502 Ζιγκούνε (Sigune)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,756. Ανακαλύφθηκε το 1903 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά του από ένα πρόσωπο του μυθιστορήματος *Auch Einer* (1878) του Γερμανού συγγραφέα και φιλοσόφου της τέχνης Φ.Τ. Φίσερ (Friedrich Theodor Vischer, 1807-1887).

## Φυσικά χαρακτηριστικά
Η μέση διάμετρος του Ζιγκούνε εκτιμάται σε 15,98 χιλιόμετρα. Ο φασματικός τύπος του είναι **C** (ανθρακούχος), ενώ το άλβεδό του είναι 0,340. Ο Ζιγκούνε περιστρέφεται γύρω από τον εαυτό του μία φορά κάθε 10,5 ώρες.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ζιγκουνε
Ουίλιαμ Πιτ ο νεότερος

Ο **Ουίλλιαμ Πιτ ο Νεότερος** (*William Pitt The Younger*, 28 Μαΐου 1759 - 23 Ιανουαρίου 1806) ήταν Βρετανός πολιτικός, από τα τέλη του 18ου αιώνα έως τις αρχές του 19ου αιώνα. Έγινε ο νεότερος Πρωθυπουργός το 1783 σε ηλικία 24 ετών (την εποχή εκείνη δεν χρησιμοποιήθηκε ο όρος *πρωθυπουργός*). Εγκατέλειψε το αξίωμά του το 1801, αλλά έγινε ξανά πρωθυπουργός από το 1804 έως το θάνατό του το 1806. Ήταν επίσης Υπουργός Οικονομικών καθ' όλη τη διάρκεια της πρωθυπουργίας του. Έγινε γνωστός ως **Ουίλλιαμ Πιτ ο Νεότερος**, για να τον διακρίνουν από τον πατέρα του που έμεινε στην ιστορία ως **Ουίλλιαμ Πιτ ο Πρεσβύτερος**, που υπηρέτησε και αυτός ως Πρωθυπουργός της Μεγάλης Βρετανίας. Κατά την πρωθυπουργική του θητεία, κατά τη διάρκεια βασιλείας του Γεωργίου Γ΄, συνέβησαν σημαντικά γεγονότα όπως η Γαλλική Επανάσταση και οι Ναπολεόντειοι πόλεμοι. Αν και αναφερόταν ως Τόρυ, αποκαλούσε τον εαυτό του ως *Ανεξάρτητο Ουίγων*. Ήταν αντίθετος, όπως και ο Τζορτζ Ουάσινγκτον, με τη δημιουργία ενός αυστηρού κομματικού πολιτικού συστήματος.

## Πρώτα Χρόνια
Ο Ουίλλιαμ Πιτ ο Νεότερος, δεύτερος γιος του Ουίλλιαμ Πιτ του Πρεσβύτερου, 1ου Κόμη Τσάταμ, γεννήθηκε στο Χέυζ του Κεντ. Η οικογένεια Πιτ είχε ισχυρές πολιτικές ρίζες και από τις δύο πλευρές. Η μητέρα του, Χέστερ Γκρένβιλ, ήταν αδελφή του πρώην πρωθυπουργού Τζορτζ Γκρένβιλ. Σύμφωνα με τον βιογράφο Τζον Έρμαν "*ο Ουίλλιαμ Πιτ ο Νεότερος κληρονόμησε τη λάμψη και το δυναμισμό από τον πατέρα του και την αποφασιστική και μεθοδική φύση από την μητέρα του*".

Ο Ουίλλιαμ Πιτ ήταν ένας έξυπνος και καλός μαθητής και έμαθε γρήγορα καλά λατινικά και ελληνικά. Το 1773 στην ηλικία των 14 ετών παρευρέθηκε στο Πανεπιστήμιο του Κέιμπριτζ, όπου σπούδασε πολιτική φιλοσοφία, μαθηματικά, γεωμετρία, χημεία και ιστορία. Στο Πανεπιστήμιο του Κέιμπριτζ, ο Τζορτζ Πρήτυμαν, ο οποίος δίδαξε τον Πιτ έγινε στενός προσωπικός του φίλος. Στο Πανεπιστήμιο του Κέιμπριτζ έγινε φίλος του και ο Ουίλλιαμ Ουίλμπερφορς, ο οποίος ήταν και πολιτικός σύμμαχός του στο Κοινοβούλιο.

Είχε χαρακτηριστεί στο πανεπιστήμιο ως γοητευτικός και φιλικός. Ο πατέρας του που είχε λάβει τον τιμητικό τίτλο του *Κόμη του Τσάταμ*, πέθανε το 1779. Ως ο μικρότερος γιος έλαβε μικρή κληρονομιά αλλά έλαβε νομική εκπαίδευση. 

## Πρώιμη Πολιτική Καριέρα
Κατά την διάρκεια των Γενικών Εκλογών του 1780, ο Πιτ έβαλε υποψηφιότητα για έδρα στο Πανεπιστήμιο του Κέιμπριτζ, αλλά έχασε.

## Κατάλογος Πολιτικών Αξιωμάτων
*Βουλευτής (1781-1806)

*Μέγας Θησαυροφύλακας (1782-1783)
*Πρωθυπουργός της Μεγάλης Βρετανίας (1783-1801)
*Μέγας Θησαυροφύλακας (1783-1801)
*Ηγέτης της Συμπολίτευσης στη Βουλή των Κοινοτήτων (1783-1801)
*Πρωθυπουργός του Ηνωμένου Βασιλείου (1804-1806)
*Μέγας Θησαυροφύλακας (1804-1806)
*Ηγέτης της Συμπολίτευσης στη Βουλή των Κοινοτήτων (1804-1806)

## Εξωτερικοί σύνδεσμοι
* 

Κατηγορία:Πρωθυπουργοί του Ηνωμένου Βασιλείου
Κατηγορία:Άγγλοι πολιτικοί
Κατηγορία:Υπουργοί Οικονομικών (Ηνωμένο Βασίλειο)
Θειικό καλιομαγνήσιο

Το ** θειικό καλιομαγνήσιο ** είναι γκρίζο, κρυσταλλικό άλας με χημικό τύπο K2SO4.MgSO4. Περιέχει 24 - 26% K2Ο και 11 - 18% οξειδίου του μαγνησίου και διαλύεται εύκολα στο νερό. Το λίπασμα θειικού καλιομαγνησίου είναι ασθενώς υγροσκοπικό, δεν σχηματίζει συσσωματώματα και απλώνεται καλά. Είναι ιδιαίτερα αποτελεσματικό σε αμμώδη και πλούσια αμμώδη εδάφη, για καλλιέργειες που είναι ευαίσθητες στο χλώριο (πατάτες, λαχανικά, φρούτα, σίκαλη κ.α.)

## Άλλες πηγές
* http://www.kali-gmbh.com/export/sites/kali-gmbh.com/en/pdf-broschures/gr_Naturprodukte_leaflet_0701.pdf

Κατηγορία:Άλατα
Κατηγορία:Ενώσεις θείου
Κατηγορία:Ενώσεις καλίου
Κατηγορία:Ενώσεις μαγνησίου
Γιάννος Βαρνακιώτης

Ο **Γιάννος Βαρνακιώτης** ήταν Έλληνας αρματολός και αγωνιστής της περιόδου προ της Ελληνικής Επαναστάσεως του 1821.

## Βιογραφία
Ο Γιάννος ήταν αρματολός της Δυτικής Ελλάδας. Ανήκε στον οίκο των Βαρνακιωτών. Το 1769 πήγε με τον στόλο του Ορλώφ στην Κριμαία με πολλούς Ακαρνάνες και πολέμησε εναντίον των Τούρκων. Ανδραγάθησε και τιμήθηκε με ανώτερο στρατιωτικό βαθμό και παράσημο. 

Σκοτώθηκε κατά τη διάρκεια μάχης. 
 
## Πηγές
* 

Κατηγορία:Αρματολοί
Κατηγορία:Αγωνιστές του 1821
Νικόλαος Βαρνακιώτης

Ο **Νικόλαος Βαρνακιώτης** ήταν Έλληνας αρματολός και καπεταναίος.

## Βιογραφία
Ο Γιάννος ήταν αρματολός της Δυτικής Ελλάδας. Πατέρας του ήταν ο Γιάννος Βαρνακιώτης. Ήταν αρχηγός του Ξηρομερίου. Πέθανε νωρίς και άφησε διάδοχο τον γιο του Γεώργιο. 
 
## Πηγές
* 

Κατηγορία:Αρματολοί
Γερουσία (Σπάρτη)

Η **Γερουσία** ήταν το συμβούλιο των γερόντων της Σπάρτης. Συγκροτείτο από Σπαρτιάτες άνδρες άνω των 60 ετών. Δημιουργήθηκε από τον Σπαρτιάτη νομοθέτη Λυκούργο τον έβδομο αιώνα π.Χ., στη *[[Μεγάλη Ρήτρα]]* του. Σύμφωνα με τον βιογράφο του Λυκούργου Πλούταρχο, η Γερουσία ήταν η πρώτη σημαντική καινοτομία που θεσμοθετήθηκε από τον Λυκούργο.

Αποτελούνταν από 30 μέλη συνολικά, 28 από τα οποία ήταν 60 ετών και άνω. Δύο από αυτά τα μέλη ήταν οι δύο βασιλείς που μπορούσαν να είναι νεότεροι από 60. Η Σπάρτη είχε 2 βασιλείς για να είναι μια ευρεία κυβέρνηση βασισμένη στο στρατό. Ο ένας πήγαινε στον πόλεμο και ο άλλος διοικούσε την Σπάρτη. Αν ένας *γέρων* (όλα τα μέλη της Γερουσίας εκτός από τους βασιλείς) πέθαινε ο λαός αμέσως θα ψήφιζε για έναν νέο επιλέγοντας τον άνδρα που ένιωθαν ότι ταίριαζε καλύτερα για τη δουλειά. Από τους υπόλοιπους είκοσι οκτώ, συνήθως αρκετοί ανήκαν σε έναν από τους δύο βασιλικούς Σπαρτιατικούς οίκους (τους *Αγιάδες* και τους *Ευροποντίδες*). Τα εκλεγμένα μέλη έπρεπε να είναι άνω των 60 και εκλέγονταν για ισόβια θητεία. Όλα τα μέλη έπρεπε, στη νεότητα τους, να έχουν περάσει το εκπαιδευτικό πρόγραμμα του Σπαρτιατικού στρατού, γνωστή ως αγωγή. Θεωρητικά, κάθε Σπαρτιάτης πολίτης της κατάλληλης ηλικίας εδύνατο να είναι υποψήφιος, αλλά στην πράξη τα μέλη εκλέγονταν από τις πιο σημαντικές αριστοκρατικές οικογένειες. Ενώ οι εκλογές στην Γερουσία ήταν τεχνικά δημοκρατικές, οι σύγχρονοι συγγραφείς (όπως ο Αθηναίος φιλόσοφος Αριστοτέλης) θεώρησαν την δικαιότητα των εκλογών στην καλύτερη περίπτωση αμφίβολη.

## Δείτε επίσης
* Απέλλα

## Σημειώσεις


## Αναφορές
* Cartledge, Paul. *The Spartans: The World of the Warrior-Heroes of Ancient Greece*. 2003. Vintage Books.



Κατηγορία:Αρχαία Σπάρτη
Κατηγορία:Τίτλοι στην Αρχαία Ελλάδα
Πάνος Κολοκοτρώνης (στρατιωτικός)

Ο **Πάνος Κολοκοτρώνης** (1836 - 1893) ήταν αξιωματικός Πυροβολικού του Ελληνικού Στρατού.

## Βιογραφία
Γεννήθηκε στο Ναύπλιο και ήταν γιος του Θεόδωρου Κολοκοτρώνη. Πήρε το όνομα του δολοφονημένου ετεροθαλή αδερφού του Πάνου Κολοκοτρώνη. Ο Θεόδωρος Κολοκοτρώνης απέκτησε τον Παναγιωτάκη, στα 63 του χρόνια, από τον δεύτερό του γάμο με την Μαργαρίτα Βελισσάρη, με αποτέλεσμα να αγνοηθεί από την υπόλοιπη οικογένεια παρά τη ρητή εντολή στη διαθήκη του Θεόδωρου Κολοκοτρώνη.

Φοίτησε στη Σχολή Ευελπίδων και σταδιοδρόμησε στο Πυροβολικό, φθάνοντας μέχρι τον βαθμό του στρατηγού. Αντιτάχθηκε στην πολιτική του Όθωνα συμμετέχοντας σε επαναστατικές κινήσεις της εποχής με αποτέλεσμα να φυλακιστεί. Μετά την πτώση του Όθωνα διετέλεσε διευθυντής της αστυνομίας Αθηνών & Πειραιώς καθώς και διαγγελέας και υπασπιστής του Βασιλέως Γεωργίου Α΄.

Συμμετείχε στο Επιτελείο του ελληνικού στρατού κατά την εκστρατεία της Θεσσαλίας και έλαβε μέρος στο Σερβοτουρκικό πόλεμο, στον οποίο τραυματίσθηκε. Για την προσφορά του παρασημοφορήθηκε από τη σερβική κυβέρνηση. Την περίοδο 1881-1885 διετέλεσε διοικητής της Σχολής Ευελπίδων. Κατά τη διοίκησή του τέθηκαν τα θεμέλια για τη συγκρότηση ενός ισχυρού και οργανωμένου στρατού. Στο χώρο της σχολής υπάρχει προτομή του.

Ο Πάνος Κολοκοτρώνης υπήρξε αγνός πατριώτης και συγκρατημένα μεγαλοϊδεάτης, καθότι άνθρωπος νουνεχής και ρεαλιστής, υποστηρίζοντας εναγώνια και με πάθος την ανάγκη να δημιουργηθεί επί τέλους ισχυρός στρατός, κάτι για το οποίο αγωνιζόταν μόνος ο βασιλιάς Γεώργιος Α΄. Ο Κολοκοτρώνης υπήρξε προ παντός άνθρωπος του καθήκοντος και γι’ αυτό εκτιμήθηκε από τον Γεώργιο Α΄, ο οποίος, όπως και ο Όθων, κάλεσε στην Αυλή γόνους αγωνιστών του 1821. Ως υπασπιστής του βασιλέως επί μακρά σειρά ετών, συνόδευε συχνά τον Γεώργιο στο εξωτερικό. Αργότερα ο βασιλεύς διόρισε υπασπιστή του και τον γιο τού Πάνου, στον οποίο αυτός είχε δώσει το όνομα του ηγεμόνα.

Απεβίωσε στην Αθήνα με το βαθμό του στρατηγού εν ενεργεία και είχε τιμηθεί με τον Ταξιάρχη του Σωτήρος. Ήταν παντρεμένος με την Μαρία Γεωργαντά και απέκτησε τρία παιδιά.

## Απεικονίσεις του Πάνου Θ. Κολοκοτρώνη

Αρχείο:Panos Kolokotronis.jpg
Αρχείο:Aspiotis 201.jpg
Αρχείο:Panos Kolokotronis 012.JPG


## Βιβλιογραφικές Παραπομπές


Κατηγορία:Έλληνες αξιωματικοί του πυροβολικού
Κατηγορία:Κατηγορία Commons με τοπικό σύνδεσμο ίδιο με των Wikidata
Κατηγορία:Οικογένεια Κολοκοτρώνη
Θεόδωρος Κ. Κολοκοτρώνης

Ο **Θεόδωρος Κ. Κολοκοτρώνης** (1846 - 1897) ήταν σημαντικός Έλληνας στρατιωτικός.
## Βιογραφία
Γεννήθηκε στην Αθήνα και ήταν γιος του Κωνσταντίνου Θ. Κολοκοτρώνη και της Ραλλούς Καρατζά, μέλους της ομώνυμης φαναριώτικης οικογένειας. Σπούδασε στη Βιέννη και κατατάχθηκε το 1862 στη χωροφυλακή, από την οποία αποστρατεύθηκε το 1892. Διετέλεσε αρχηγός της αστυνομίας Αθηνών - Πειραιώς.

Ήταν παντρεμένος με την ευγενή Ιωάννα ντε Μυσώ και απέκτησε οκτώ παιδιά εκ των οποίων μόνο ο Βλαδίμηρος Κολοκοτρώνης και Ιωάννης Κολοκοτρώνης έζησαν.

Θεοδωρος Κ
Κατηγορία:Έλληνες χωροφύλακες
Βασίλειος Κ. Κολοκοτρώνης

Ο **Βασίλειος Κολοκοτρώνης** (1880 - 1926) ήταν Έλληνας διπλωμάτης, θεατρικός συγγραφέας και συγγραφέας ιστορικών μελετών.

## Βιογραφία
Γεννήθηκε στην Αθήνα και ήταν γιος του Κωνσταντίνου Κολοκοτρώνη. Καταγόταν από την οικογένεια Κολοκοτρώνη και ήταν πρωτοξάδερφος του αντιστρατήγου Βασιλείου Κολοκοτρώνη, εγγονός του λοχαγού Βασιλείου Κολοκοτρώνη και τρισέγγονος του Κωνσταντή Κολοκοτρώνη, πατέρα του Θεόδωρου Κολοκοτρώνη. 

Υπηρέτησε ως διπλωμάτης καριέρας σε διάφορες θέσεις και αποστολές της υπηρεσίας του στο εξωτερικό. Ανήλθε μέχρι το βαθμό του «προσέδρου υπουργού». Ως συγγραφέας του ελαφρού θεάτρου εμφανίστηκε το 1907 με την κωμωδία *Ιπτάμενος παναμάς*, την οποία ανέβασε στην έδρα της «Νέας Σκηνής» στην Ομόνοια ο θίασος του Κωνσταντίνου Σαγιώρ. Η θεατρική παραγωγή του Κολοκοτρώνη διήρκεσε έως το 1917, με καρπό τη συγγραφή δέκα έργων: οκτώ μονόπρακτες κωμωδίες (φάρσες), εκ των οποίων δυο σε συνεργασία με το Νικόλαο Λάσκαρη, και δυο ελαφρά δράματα. Μεταξύ άλλων, περιλαμβάνονται τα θεατρικά *Τα απρόοπτα της απογραφής*, *Η Λολίτα*, *Το αεροπλάνο*, *Ο μακαρίτης* και *Οι ερασιτέχναι*. Διετέλεσε μέλος της διοίκησης της Εταιρείας Ελλήνων Θεατρικών Συγγραφέων και το 1918 συμμετείχε, μαζί με άλλους συγγραφείς (Μιλτιάδης Λιδωρίκης, Μπάμπης Άννινος, Γεώργιος Τσοκόπουλος κ.άλ.), στη σύσταση της Εταιρείας Ελληνικού Θεάτρου, που είχε ως στόχο τη διασφάλιση του έργου και την εκμετάλλευση των συγγραφικών δικαιωμάτων των μελών της.

Το 1919, στο Παρίσι, εξέδωσε (ως V. Colocotronis) στα γαλλικά το βιβλίο *La Macédoine et l'hellénisme: étude historique et ethnologique*.. Η μελέτη συντάχθηκε υπό το πρίσμα των βαλκανικών εθνικών διεκδικήσεων και συγκρούσεων αναφορικά με τη Μακεδονία και της διατύπωσης επιχειρημάτων σε σχέση με την οριστικοποίηση των συνόρων από τη συμμαχική Συνδιασκέψη της Ειρήνης στο Παρίσι. Ο Κολοκοτρώνης συνόψισε εκείνα τα επιχειρήματα της ελληνικής πλευράς, τα οποία είχαν προέλευση στη φιλο-ελληνική διεθνή ιστοριογραφία και χαρτογραφία, υποστηρίζοντας ότι οι σλαβόφωνοι κάτοικοι της Μακεδονίας (οι *Μακεδονοσλάβοι* στην τότε ορολογία) ήταν σλαβόφωνοι Έλληνες. Οι απόψεις του βρίσκονταν στον αντίποδα των θέσεων του καθηγητή Γεώργιου Σωτηριάδη, ο οποίος αναγνώριζε την ύπαρξη «Μακεδονοσλάβων» μέσα στα εδάφη της ελληνικής επικράτειας. 

Το 1924, διετέλεσε Πρέσβης της Ελλάδας στην Ελβετία.

Ο Κολοκοτρώνης συνέγραψε, επιπλέον, το 1925 τη *Μελέτη περί του εξελληνισμού των ξένων τοπωνυμίων της Μακεδονίας, μετά παρατηρήσεων επί της διοικητικής διαιρέσεως του ελληνικού κράτους*. Το 1911 είχε εκδόσει έναν *Οδηγόν διπλωματικόν και προξενικόν*.

## Σημειώσεις

## Παραπομπές


## Δείτε επίσης

*Επιθεώρηση (θέατρο)
*Μακεδονικό Ζήτημα
*Σλαβόφωνοι της ελληνικής Μακεδονίας

Βασιλειος Κ
Κατηγορία:Έλληνες διπλωμάτες
Κατηγορία:Έλληνες θεατρικοί συγγραφείς
Νικόλαος Ζωσιμάς

Ο **Νικόλαος Ζωσιμάς** (Ιωάννινα, 1759 - Νίζνι Νόβγκοροντ, 16 Φεβρουαρίου 1842) ήταν Έλληνας έμπορος και εθνικός ευεργέτης.

## Βιογραφία
Γεννήθηκε στα Ιωάννινα το 1759. Οι γονείς του ονομάζονταν Παναγιώτης και Μαργαρίτα, το γένος Τσουκαλά από τα Ιωάννινα. Μεγαλύτεροι αδερφοί του ήταν οι Ιωάννης, Αναστάσιος, και Θεοδόσιος, και μικρότεροί του οι δίδυμοι Ζώης και Μιχαήλ. Έγιναν γνωστοί συνολικά ως Ζωσιμάδες. 

Έμαθε τα γράμματα στην πατρίδα του.

Σε ηλικία ούτε είκοσι χρονών εγκατέλειψε την υποδουλωμένη πατρίδα του, και πήγε μαζί με τον Θεοδόσιο και τον Μιχαήλ στο Λιβόρνο της Ιταλίας για να κάνει εμπόριο. Δεν έμεινε και πολύ εκεί, αφού ο πρόωρος θάνατος του αδερφού του Ιωάννη το 1771, που είχε εγκατασταθεί στη Νίζνα της Ρωσίας τον ανάγκασε να εγκαταλείψει την Ιταλία και να πάει στη Ρωσία. Στην πόλη αυτή ήκμαζε σημαντική ελληνική εμπορική κοινότητα που 'χε λάβει προνόμια κι απαλλαγές φορολογίας από την αυτοκράτειρα Μεγάλη Αικατερίνη. 

Στη Νίζνα ερχόμενος πήρε τους δύο αδερφούς του Αναστάσιο και Ζώη και εγκαταστάθηκε στη Μόσχα, το εμπορικό κέντρο της χώρας. Εκεί επιδόθηκε με τόση επιτυχία στο εμπόριο μάλλινων ρούχων, καπνού, παστών ψαριών κι άλλων προϊόντων, που ο πλούτος των αδερφών Ζωσιμάδων δε μετριόταν παρά μόνο με εκατομμύρια. Το 1799 τα αδέρφια χρηματοδότησαν την έκδοση πολλών βιβλίων. Μεγάλο ποσό διοχετεύτηκε για την «Ελληνική Βιβλιοθήκη» του Αδαμάντιου Κοραή, με τον οποίο ο Νικόλαος διατηρούσε αλληλογραφία. 

Στα Ιωάννινα τα αδέρφια συνέβαλαν με τα υπέρογκα ποσά που διέθεσαν στην ανέγερση πτωχοκομείου, ορφανοτροφείου, και σχολείου. 

Ο Νικόλαος μυήθηκε στη Φιλική Εταιρεία και γνωρίστηκε και με τον Ιωάννη Καποδίστρια, υπουργό εξωτερικών του Τσάρου Αλέξανδρου Α'. Δώρισε μεγάλη συλλογή εκκλησιαστικών και άλλων βιβλίων και πλούσια νομισματική συλλογή υπέρ της πατρίδας. Στήριξε οικονομικά τον αγώνα, τόσο στη Μολδοβλαχία όσο και στον ελληνικό χώρο

Το 1828 με το θάνατο του Ζώη χορηγήθηκε χρηματικό ποσό για την ανέγερση της Ζωσιμαίας σχολής, σχολείο που αποτέλεσε το κέντρο της εκπαιδευτικής δραστηριότητας στην ευρύτερη περιοχή. Στα ευεργετήματά τους περιλαμβάνονται και η ίδρυση Νομισματικού Μουσείου στην Αθήνα, με δωρεά της προσωπικής τους συλλογής σε αρχαία ελληνικά και ρωμαϊκά νομίσματα και η ανέγερση ορφανοτροφείου στην Πάτμο. Ο Νικόλαος ήταν ένας από τους πρώτους σημαντικούς μετόχους και καταθέτες της Εθνικής Τράπεζας (1841) που ίδρυσε ο συμπατριώτης του Γεώργιος Σταύρου. 

Απεβίωσε στις 16 Φεβρουάριο του 1842 στη Ρωσία σε ηλικία 83 ετών. Δεν νυμφεύθηκε και δεν απέκτησε τέκνα. Ήταν ο τελευταίος από τους έξι αδερφούς που είχε μείνει εν ζωή. Με τη διαθήκη του προσέφερε χρήματα για την ίδρυση νοσοκομείου και γηροκομείου στα Ιωάννινα, για την εξόφληση χρεών και την απελευθέρωση φυλακισμένων για χρέη, για την πληρωμή των καθηγητών του σχολείου, την ίδρυση βιβλιοθηκών και τη δωρεάν σίτιση και παροχή βιβλίων στους άπορους μαθητές.

## Παραπομπές

## Πηγές
* 
* 
* 

## Εξωτερικοί σύνδεσμοι
*Νικόλαος Ζωσιμάς στον ''Πανδέκτη'', του Εθνικού Ιδρύματος Ερευνών.

Κατηγορία:Έλληνες ευεργέτες
Ροσάριο

Το **Ροσάριο** (ισπανικά: Rosario), (ισπανική προφορά ΔΦΑ roˈsaɾjo) είναι πόλη της Αργεντινής. Είναι η τρίτη μεγαλύτερη πόλη της χώρας. Είναι εμπορικό κέντρο της βορειοανατολικής Αργεντινής, καθώς βρίσκεται πάνω στον ποταμό Παρανά, από όπου διέρχονται διάφορα εμπορεύματα. Προστάτις Αγία της πόλης είναι η Παρθένος του Ροσάριο, η γιορτή της οποίας είναι στις 7 Οκτωβρίου. Ο αστεροειδής 14812 Ροσάριο ονομάστηκε προς τιμήν της πόλης.

## Ιστορία
Σχετικά με την ίδρυση του Ροσάριο, δεν υπάρχει κάποια γνωστή ημερομηνία για την ίδρυσή του ή κάποιος γνωστός ιδρυτής του, ωστόσο πιστεύεται πως ιδρύθηκε στις 7 Οκτωβρίου 1793. Ανακηρύχθηκε πόλη στις 3 Αυγούστου 1852 με το όνομα Πάγο ντε λος Αρρόγιος («Η χώρα των ανέμων»). Στις 27 Φεβρουαρίου 1812, ο στρατηγός Μανουέλ Μπελγράνο σήκωσε τη σημαία της χώρας για πρώτη φορά στο Ροσάριο. Εξαιτίας αυτού του γεγονότος, το Ροσάριο είναι γνωστό ως το «Λίκνο της Αργεντίνικης σημαίας», ενώ υπάρχει στην πόλη και το μνημείο της σημαίας. Η περιφέρεια του Σάντα Φε υπέφερε από τον εμφύλιο πόλεμο της Αργεντινής το 1820, και έτσι ο ρυθμός ανάπτυξής του ήταν αρκετά χαμηλός. Το 1926 το Ροσάριο είχε πληθυσμό περίπου 407.000 κατοίκων, εκ των οποίων το 47% ήταν ξένοι. Το 1946, το Ροσάριο υποστήριζε τον Χουάν Περόν να ανέλθει στην εξουσία και, όταν εκείνος ανετράπη με πραξικόπημα, χιλιάδες κόσμου διαδήλωσε κατά της δικτατορίας, ενώ εκατοντάδες σκοτώθηκαν. Το 1995, η ανεργία στην πόλη είχε φτάσει το 21%, ενώ ένα μεγάλο μέρος του πληθυσμού έπεσε κάτω από το όριο της φτώχειας, ωστόσο το 2001 η οικονομία ανέκαμψε.

## Αδελφοποιημένες πόλεις
*  Αλεσσάντρια, Ιταλία
*  Ασουνσιόν, Παραγουάη
*  Μπιλμπάο, Ισπανία
*  Καράκας, Βενεζουέλα
*  Ντακάρ, Σενεγάλη
*  Χάιφα, Ισραήλ
*  Ιμπέρια, Ιταλία
*  Μανισάλες, Κολομβία
*  Μοντεβιδέο, Ουρουγουάη
*  Ζαλέ, Λίβανος
*  Μοντερρέι, Μεξικό
*  Πειραιάς, Ελλάδα
*  Πίσκο, Περού
*  Πόρτο Αλέγκρε, Βραζιλία
*  Σαγκάη, Κίνα
*  Τουλούζη, Γαλλία

## Παραπομπές


## Εξωτερικοί σύνδεσμοι
* 
* Livepedia: Ροσάριο
* ΔΟΜΗ: Ροσάριο
* greek.enacademic.com: Ροσάριο

Κατηγορία:Πόλεις της Αργεντινής